बडफा उपेन्द्रनाथ ब्रह्मनि गोथार जोनोम सान 31 मार्सखौ दुलाराय बर’ फरायसा आफादआ फरायसा सान महरै फालिनाय हाबाफारियावनो बाहागो लानानै बि.टि.सि.नि गाहाइ मावफुं सोद्रोमा प्रमद बर’आ बुङोदि, दिनैनि गोथार सानाव राजखान्थियारिनि बिबुंथि होनो गोसो गैयामोन नाथाय थासारिखौ नोजोर होनानै बुंनो गोनां जाबाय। बिधान सभा बिसाइख’थियाव महाजत दोलोआ इउ.पि.पि.एल. आरो बि.जे.पि.नि जथाय दोलोखौ जेबो खहा खालामनो हाया होननानै रोखा बुंथियो। बे हाबाफारियावनो प्रमद बर’आ बुंबावोदि 1 एप्रिलआव हादोरनि गाहाइ मन्थ्रि नरेन्द्र मडिआ कक्राझारआव फैगोन आरो बिसाइख’थि सुबुं गौमा जथुम्मायाव बाहागो लाफैगोन होनना।लोगोसे बे हाबाफारियाव गासै हारि माहारिनि सुबुंफोरखौ हारि धोरोम बोरोन सायखवाजासे खौसेयै बाहागो लाफैनो खावलायो।